Cummertrees

**Cummertrees** is a coastal veelage in ceevil pairish in Annandale in the historical coonty o Dumfriesshire in Dumfries an Gallowa, Scotland. It lies aboot ae mile inland, on the Pow Watter, 12 mile fae Dumfries and 3 mile fae Annan.

## Etymology

Cummertrees, recordit as *Cumbertres* in 1204 an 1207, is likely o Cumbric oreegin.  The seicont element represents **tres* "sturt, habbleshew, shirrmineer", cognate wi Welsh *tres* an Scots Gaelic *treas*. The first element is **cümber, cömber* "confluence". The first element is *cümber, cömber* "infaw". Andrew Breeze propones the meanin "infaw o turbulent watter". Alan James suggests that **tres* micht hae been the name o a burn.

Houiver, James notes, that the first element micht represent **cömbröɣ*, that occurs in the name Cumbria.

## History

Cummertrees is a landwart, maistly residential, veelage, the pairish includes Powfuit and Trailtrow, and is boondit bi St Mungo and Hoddom, Annan, the Solway Firth, an Rivvel and Dalton. A public haw wis upsetten at Cummertrees in 1893. The River Annan is at the northren boond. It haes a wide aurie o level saund soopit bi the Solway '(tidal) bore' that can muive at aboot 10 mile an oor an can aften be heard ootthrou the pairish. The coastal laund is law an saundy, an featurs in Sir Walter Scott's novelle *[[Redgauntlet]]*. The grund rises a bit inland, tae 350 fit on Repentence Hill.

The local geology is mainly Devonian, wi auld limestane warks at Kelhead an some sandstane quarrels.

In a field cried Bruce's Acres, at Broom Ferm, King Robert the Bruce focht an lost a skirmish again the English.

Cummertrees Pairish includes some namely biggins: Hoddam Castle, Kinmount Hoose, and Murraythwaite. Historical, the main laird haes been the Marquess o Queensberry. A nearby caravan pairk haes been name't in his memory. The kirk wis foondit bi Robert the Bruce an haes been muckle rebuilt an eikit. The Douglas Faimily Mausoleum at Cummertrees Pairish Kirk is the tradeetional buirial place o the Marquesses o Queensberry. Thare is a preevat faimly buirial grund an aw datin fae the mid 19t century for the Queensberry faimily on Gooley Hill withing the policies o Kinmount Hoose.https://canmore.org.uk/site/66575/kinmount-house-gooley-hill-burial-ground-and-queensberry-burial-enclosure 

### Kinmount Hoose

Kinmount Hoose wis the seat o the Marquesses o Queensberry, descrived by Groome in 1903 as
:a beautiful edifice, built in the early part of the 19th century at a cost of £40,000, and surrounded by fine pleasure grounds.

## Transport

Cummertrees railwey station wis appent in 1848 bi the Glasgow, Dumfries and Carlisle Railway that syne becam pair o the Glasgow and South Western Railway. It wis closed bi the British Railways Board in 1955. This fine station biggin survives a preevat residence.

## Gailerie

File:Cummertrees railway station.JPG|The auld Cummertrees railwey station.
File:Cummertrees Parish Church & Lych gate.JPG|The pairish kirk and lykegait.
File:Douglas family of Kinmount Mausoleum, Cummertrees, Scotland.JPG|The Douglas Faimily Mausoleum at Cummertrees Pairish Kirk, tradeetional buirial place of the Marquesses o Queensberry.
File:Agnes Hill, Cummertrees, Dumfries, Scotland.JPG|Haliday apairtments at Agnes Hill.


## Namely residenters

* Leddy Florence Dixie (1855-1905) - Scots writer, war correspondent, feminist. Dochter o the 8t Marquess o Queensberry. Guidwife o Sir Alexander Beaumont Churchill Dixie, 11t Baronet (1851-1924)
* Laird Francis Douglas (1847-1865) - novice Breetish muntaineer. Efter skarin in the first ascent o the Matterhorn on the mairch atween Italy an Swisserland, he dee'd in a faw on the wey doun fae the summit, aged juist 18.
* Steve Ovett (born 1955) - English track athlete, bade at Kinmount Hoose fae 1988 tae 1998.

## References

## External links
*The Powfoot Spa
*Powfoot Holiday Resort & the Pow Lakes